རྒྱ་གར་དང་བལ་ཡུལ་གཉིས་དབར་ལོ་རྒྱུས་རང་བཞིན་ལྡན་པའི་ཁྱིམ་ཚང་གི་འབྲེལ་ལམ་ཟབ་མོ་ཡོད་མུས་ཐོགམི་རིགས་གཉིས་ཕན་ཚུན་གཉེན་སྒྲིག་ཀྱང་བྱེད་སྲོལ་ཡོད།དེ་མཚུངས་འཇིགས་སྐུལ་དྲག་སྤྱོད་པར་ཁ་གཏད་གཅོག་ཕྱིར་རྒྱལ་ཁབ་གཉིས་ནས་ལོ་ལྟར་ཉི་མའི་འོད་ཟེར་ཅེས་པའི་ཟུང་འབྲེལ་དམག་སྦྱོང་ཐེངས་གཉིས་རེ་གནང་མུས་ཡིན།ལྷག་ཏུ་བལ་ཡུལ་གྱི་མེ་སེར་རྣམས་རྒྱ་གར་གྱི་དམག་དཔུང་ཁོངས་ཞབས་འདེགས་གྲུབ་མུས་ཡིན།དོན་དངོས་ཐོག་བལ་ཡུལ་གྱི་ཚོང་པ་ཚོར་མཚོན་ན་རྒྱ་གར་གྱི་གྲུ་གཟིང་བབས་ཚུགས་རྣམས་ཆེས་ཁ་ཐག་ཉེ་བར་སོང་།ཚོང་ལམ་གཞན་དང་བསྡུར་ཚེ་ཚོང་ཟོག་དབོར་འདྲེན་དང་།བརྡལ་གླ་སོགས་གང་ཅིའི་ཆ་ནས་གྲོན་ཆུང་བསྲི་ཚགས་ཐུབ་པའི་ཁེ་ཕན་ཆེ་བར་སྣང་།འོན་ཀྱང་བོད་མཐོ་སྒང་བརྒྱུད་པའི་ཚོང་འབྲེལ་གཞུང་ལམ་གྱི་གནད་དོན་འདི་བལ་གཞུང་ལ་མཚོན་ན་ས་ཆའི་ཆགས་བབས་དང་།དཔལ་འབྱོར་འགྲོ་གྲོན་གྱི་ཆ་ནས་དངོས་སུ་སྒྲུབ་ཐུབ་མིན་བཤད་ཚོད་དཀའ་བར་སྣང་།ཡང་རྒྱ་གར་དང་བལ་ཡུལ་གཉིས་ཀྱི་ཚོང་ལམ་འགག་སྒོའི་ས་ཚིགས་དམ་དྲག་དེ་ཙམ་མེད་སྟབས།གཞི་རྒྱ་ཆེ་ཆུང་སྣ་ཚོགས་ལས་གྲུབ་པའི་ཚོང་འབྲེལ་མང་དག་ཞིག་གཉེར་དང་གཉེར་མུས་རེད།